Béčkový horor v podobe knihy
Podtitul knihy znie "Poprechádzajte sa po lese, kým ste ešte... nažive." Strašidelné, nemyslíte? Ak čakáte napínavý triler, pri ktorom vám bude v žilách tuhnúť krv, možno ostanete sklamaní.
Anglická spisovateľka RUTH WAREOVÁ sa živila ako čašníčka, predávala knihy, vyučovala angličtinu ako cudzí jazyk a istý čas pôsobila ako tlačový spravodajca. Našťastie sa dala na písanie kníh a už podľa jej knihy Pozvanie uvidíte, že písať naozaj vie. Pútavo, zaujímavo, dynamicky... Sama o sebe vraví, že píše zoznamy pracovných úloh, statusy pre twitter a podchvíľou aj knihy. No skvelý triler kingovského strihu Pozvanie naznačuje, že sa bude písaniu kníh musieť venovať častejšie :)